Нікога ў нашым педагагічным калектыве ўжо не здзівіш дзіцем, якое перамяшчаецца па школе на інваліднай калясцы або на хадунках. Звычайныя вучні ніколі не адводзяць ад яго вачэй, наадварот, смела ідуць з ім на кантакт, гатовы падтрымаць, прыйсці на дапамогу, пасябраваць. Адносіны, заснаваныя на ўзаемапавазе і ўзаемадапамозе, склаліся паміж навучэнцамі інтэграваных класаў яшчэ з пачатковай школы. І галоўная заслуга ў гэтым педагогаў, якія даюць не толькі веды па прадмеце, але і абуджаюць у дзіцячых душах дабрыню, любоў, сумленнасць і адказнасць, вучаць клапаціцца пра блізкага. Гэтыя якасці не страчваюць сваёй актуальнасці і зразумелыя кожнаму чалавеку ў любым грамадстве”.